钦定古今图书集成/理学汇编/文学典/第236卷 > 《吴兢乐府古题要解》 > 《陌上桑》
## 钦定古今图书集成/理学汇编/文学典/第236卷 > 《吴兢乐府古题要解》 > 《陌上桑》

右古词：“日出东南隅，照我秦氏楼。”旧说邯郸女子秦
姓，名罗敷，为邑人千乘王仁妻。仁后为赵王家令，罗
敷出采桑陌上，赵王登台见而悦之，置酒欲夺焉。罗
敷善弹筝，作《陌上桑》以自明，不从。案其歌词，称罗敷
采桑陌上，为使君所邀。罗敷盛夸其夫为侍中郎以
拒之，与旧说不同。若晋陆士衡、扶升、朝晖等，但歌《佳
人好会》，与古调始同而末异。